stanford-oval/wikipedia huggingface dataset:
Yongpyong Resort

| Yongpyong Resort |
| --- | --- |

Paikkakunta::  Pyeongchang, Gangwon, Etelä-Korea
Vuori:: Dragon Peak, Gold Peak
Yläasema:: 1 458 m
Ala-asema:: 760 m
Korkeusero:: 698 m
Laskettelurinteitä:: 28 kpl, 24,2 km
Laskettelupuistoja:: 1 kpl, 0,4 km
Pisin rinne:: Rainbow Paradise – 5,6 km
Hiihtohissejä:: 15 kpl
Hissikapasiteetti:: 26 500 henkilöä/h
Lumetus:: Kyllä
Yongpyong Resort (myös Dragon Valley Ski Resort, olympialaisissa Yongpyong Alpine Centre) on talviurheilukeskus Daegwalnyeong-myeonissa Pyeongchangin piirikunnassa Gangwonin maakunnassa Etelä-Koreassa.
Yongpyong Resort toimi vuoden 2018 Pyeongchangin talviolympialaisten alppihiihdon tekniikkalajien kilpailupaikkana. Katsajakapasiteetti olympialaisissa oli 6 000, niistä istumapaikkoja oli 2 500 ja seisomapaikkoja 3 500. Lisäksi siellä on järjestetty vuoden 1999 Aasian talvikisojen alppihiihtotapahtumat ja alppihiihdon maailmancupin miesten tekniikkalajien kilpailuja vuosina 1998, 2000, 2003 ja 2006.
Rinteet ja hissit

Yongpyong Resortissa on 28 laskettelurinnettä ja yksi laskettelupuisto, hiihtohisseinä toimii yksi gondolihissi ja 14 tuolihissiä.
Talviolympialaisissa 2018 alppihiihdon pujottelu- ja suurpujottelukilpailut järjestettiin Rainbow 1 -rinteessä ja joukkuekilpailu Rainbow 2 -rinteessä, lisäksi Rainbow 3 -rinteessä on järjestetty maailmancupin pujottelukilpailuja.
Aiheesta muualla

Kuvia tai muita tiedostoja aiheesta Yongpyong Resort Wikimedia Commonsissa
Indonesian ympäristöpolitiikka

Indonesian ympäristöpolitiikkaan liittyvät paikalliset ja maailmanlaajuiset ympäristökysymykset ja kansainväliset, valtiolliset ja kunnalliset sopimukset ja ohjauskeinot, keskustelu, tutkimus ja rahoitus. Ympäristöpolitiikkaan vaikuttavat puolueet, rahoittajat, asukkaat, yhteisöt, yhdistykset, kansalaisliikkeet ja lehdistö. Ympäristöpolitiikka vaikuttaa lajien monimuotoisuuteen ja kansanterveyteen. Indonesian ympäristöpolitiikkaan sisältyy metsäpolitiikka, luonnonvarojen, monimuotoisuuden ja nopean väestönkasvun hallinta. Talouselämään sisältyy sellutehtaat, mineraalien louhinta ja öljyn ja maakaasun tuotanto. Nopean väestönkasvu on yksi tekijä luonnonvarojen riittävyyden kannalta. Indonesian presidentin mukaan Indonesian tulevilla sukupolvilla on ruoka- ja vesipulaa, jos metsäkato jatkuu nykyisenä. 17 000 saaren Indonesiasta osa saarista voi jäädä nousevan merenpinnan alle. Samalla maailman monimuotoisimpiin kuuluva ekosysteemi on vaarassa kadota.
Hallinto

Indonesian ympäristöministeri on Rachmat Witoelar vuonna 2009.
Ympäristöt

Indonesiassa on 300 tulivuorta, joista 76 aktiivista. Maanjäristykset ja tulivuorenpurkaukset ja niihin liittyvät mutavyöryt ovat yleisiä. Sumatraa ja Jaavaa erottaa kapeat salmet mantereesta, siten että näille saarille on voinut levitä mantereen eläimiä ja kasveja muita saaria enemmän. Korkeat vuoret ja saaristo ovat edistäneet Indonesian runsaslajisen elinympäristön kehittymistä. Ilmasto vaihtelee korkeuserojen mukaan. Kuvaavaa on korkea lämpötila ja suuri kosteus. Indonesiassa asuu yli 360 eri kansaa ja heimoa. Kieliä ja murteita on noin 250. Jaavalla on tihein asutus.
Kansallispuistoja

Gunung Leuserin luonnonsuojelualue Sumatran pohjoisosissa on laaja alue, jossa elää orankeja, tiikereitä, norsuja, sarvikuonoja, tapiireja ja trooppisia lintuja.
Ujung Kulon Panaitanin kansallispuistossa Jaavan länsikärjessä on sarvikuonoja ja hirviä.
Baluranin reservaatti on eläinsuojelualue Itä-Jaavalla
Palau Duan lintureservaatti Länsi-Jaavalla
Maaoikeudet

Vuodesta 2003 Indonesian laki säätää rahoittajat vastuuseen rahanpesusta, jos ne edistävät laittomia metsän hakkuita tai muita ympäristörikoksia. Alkuperäiskansojen maaoikeudet on kirjattu Indonesian perustuslakiin. Suharton hallitus 1965-1998 ei piitannut maaoikeuksista. Maansa takaisin saaneet alkuperäiskansat istuttavat Chris Langin mukaan harvoin sellupuita, koska siitä saatavat tulot ovat pieniä.
Kaivostoiminta > Tina

Indonesia on toiseksi suurin tinantuottaja Kiinan jälkeen ja maailman suurin tinan viejä. Tinaa kaivetaan Sumatran viereisiltä saarilta Bangka ja Belitung. Tinaa käytetään mm. elektroniikkaan. Tinan kaivauksesta koituu ympäristötuhoja maalla ja meressä. Ympäristömääräykset estävät tinan kaivun Bangkan rannassa 600 metrin etäisyydeltä, mutta määräyksiä tulkitaan joustavasti. Kaivaukset ovat haitallisia koralliriutoille. Terveiltä koralliriutoilta kalastajat saavat kalaa 1200 ihmiselle neliökilometriltä. Yhteensä Indonesian kalastussaalis on noin 20 tonnia kalaa vuodessa (2009). Indonesian Maan ystävien mukaan (2009) Etelä-Bangkalla kalasaaliit ovat vähentyneet 80 %. Kalaa on etsittävä yhä kauempaa rannasta, 6–10 km:n päästä. Kalastuksella on suuri taloudellinen merkitys Indonesialle. Harva entinen kaivosalue on entisöity alkuperäiseen kuntoon. Eri sidosryhmien – hallituksen, valvojien ja yhtiöiden – välillä on eturistiriitoja.
Metsäpolitiikka

1970-luvulla Indonesia oli johtava trooppisen puun viejä. Ulkomaiset yritykset perustivat puunjalostustehtaita 1980-luvulla. Metsätuotteet olivat 10 % Indonesian viennistä 1990-luvulla. Metsien käytöstä päätti kenraali Suharton valtapiiri.
Metsäpolitiikka > Sellutehtaat

Indonesiassa käytetään selluntuotantoon koskematonta luonnonmetsää ja sademetsää. Laajoja metsäalueita on raivattu Sumatralla plantaaseiksi selluntuotantoon. Kansainvälisen metsäntutkimuskeskuksen  (Centre for International Forestry Research, Bogor, Indonesia) mukaan vuonna 2000 selluteollisuus oli tuhonnut 835 000 ha sademetsää. Sellukapasiteetti kasvoi 1 milj. tn:sta vuonna 1990 6 milj. tonniin vuonna 2001. Sellutuotannosta 75 % oli kahdella tuottajalla: APP (Asia Pulp and Paper) ja APRIL (Asia Pacific Resources International Holdings). Molemmilla oli Riaun maakunnatta 2 milj. sellutonnin tuotanto. Maaliskuussa 2007 APP tiedotti uudesta  800 000 tn sellutehdasaikeesta ja APRIL suunnitteli 600 000 tn lisäkapasiteettia. Muitakin ulkomaisia sellusuunnitelmia oli kehityksessä. Aluksi raaka-aine on ollut alkuperäinen metsä, jonka tilalle on istutettu puuplantaasi. WWF mukaan APP:n sellutehtaalla Riaussa 5 vuodessa on käytetty 450 000 ha luonnonmetsää. APRIL käyttää 70 % trooppista puuta. Kesäkuussa 2007 poliisitutkinta takavarikoi APRILin trooppisen metsän kuormia, mikä vähensi yrityksen tuotantoa 1/3-osan ½ vuoden ajan. Maaliskuussa 2001 APP ei kyennyt lyhentämään 13,9 mrd $ lainojaan. Osa velkojista vei asian New Yorkin korkeimpaan oikeuteen. Vuoden 2001 lopussa oli 1,4 milj. ha puuplantaaseja teollisuutta varten. Kansainvälisen metsäntutkimuskeskuksen mukaan taloudellinen tappio Indonesialle mukaan lukien kaikki metsätuotteet, maan ja vesiensuojelu ja tulvien torjunta on 3-6 mrd. $ per 1,4 milj ha puuplantaaseja. Maailmanpankki on tukenut sellutehtaiden ja puuplantaasien perustamista. Ympäristöarviointeja on tehnyt myös suomalainen Jaakko Pöyry, joka arvioinnin jälkeen on osallistunut samojen tehtaiden suunnitteluun. Human Rights Watch mukaan selluteollisuus aiheutti väkivaltaisuuksia Sumatralla vuonna 2003. Chris Langin mukaan APP istutti puuplantaaseja 1980-90-luvuilla laittomasti uhkailulla ja pelottelulla anastetuille maille aseistettujen poliisien ja armeijan avulla. Yhdysvaltojen tukema Suharton hallinto kaatui vuonna 1998.
Ympäristöjupakat

APP:n (Asia Pulp and Paper) sellutehdas Sumatralla saastutti Siak-joen, jonka kalat kuolivat. Aiheesta on saksalainen elokuva The dirty business of white paper (2000).
Ulkomaiset jupakat

Deutsche Bank oli United Fiber Systemsin (UFS) taloudellinen neuvonantaja Kalimantanilla Indonesiassa 11/2005. Saksalainen Robin Wood –ympäristöjärjestö ripusti pankin pääkonttoriin Frankfurtissa banderollin, jossa luki ”Osakkeet ylös, sademetsä alas”. Deutsche Bank vetäytyi hankkeesta. Jo vuonna 2003 protestoi 65 kansalaisjärjestöä 19 maasta UFS:n sellutehdasprojektia Kalimantanilla (Borneolla) ja maailmanpankin tukea selluprojektille.
Yoshimi P-We

Yoshimi P-We esiintymässä OOIOO:n kanssa vuonna 2004
Yoshimi P-We (usein pelkkä Yoshimi), oikealta nimeltään Yoshimi Yokota (jap. 横田佳美, Yokota Yoshimi, s. 18. helmikuuta 1968 Okayaman prefektuurissa), on japanilainen muusikko. Hänet tunnetaan parhaiten noise rock -yhtye Boredomsin pitkäaikaisena rumpalina, sekä perustajajäsenenä ja keulahahmona kokeellista rockia soittavassa naisyhtye OOIOO:ssa, jossa hän toimii kitaristina ja vokalistina. Lisäksi hän on soittanut muun muassa Kim Gordonin (Sonic Youth) ja Julie Cafritzin (Pussy Galore) perustamassa Free Kitten -yhtyeessä sekä lukuisissa muissa kokoonpanoissa.
Rumpujen ja kitaran ohella Yoshimi P-We soittaa myös trumpettia, huilua, koskettimia ja erilaisia lyömäsoittimia. Lisäksi hän on toiminut tuottajana sekä suunnitellut levynkansia.
The Flaming Lipsin albumi Yoshimi Battles the Pink Robots vuodelta 2002 on nimetty Yoshimi P-Wen mukaan.
Aiheesta muualla

Allmusic: Yoshimi[vanhentunut linkki] ja Yoshimi P We
Discogs: Yoshimi
Ylösnousemus (täsmennyssivu)

Ylösnousemus voi tarkoittaa seuraavia:
Uskonnossa
ylösnousemus, uskonnollinen käsite
kristinuskossa Jeesuksen ylösnousemus tai kuolleiden herääminen tuomiopäivänä
Taiteissa ja viihteessä
Ylösnousemus, Leo Tolstoin romaani vuodelta 1899
Ylösnousemus, Ilkka Remeksen romaani vuodelta 2012
Ylösnousemus, Piero della Francescan taideteos
Ylösnousemus, Anssi Mänttärin elokuva vuodelta 1985
Ylösnousemus, joukko Leo Tolstoin romaaniin perustuvia elokuvia
Ylösnousemussinfonia, Gustav Mahlerin toinen sinfonia vuodelta 1894
”Ylösnousemus”, Star Trek: Deep Space Nine -sarjan jakso vuodelta 1997
”Ylösnousemus”, Stargate SG-1 -sarjan jakso seitsemänneltä tuotantokaudelta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ylösnousemus”, voi hakea sivunnimihaulla, laajalla sivunnimihaulla tai tekstihaulla.
Youssoufa Moukoko

Youssoufa Moukoko, 2023
Youssoufa Moukoko (s. 20. marraskuuta 2004) on saksalainen jalkapalloilija. Hän on pelipaikaltaan keskushyökkääjä. Hän edustaa Bundesliigassa pelaavaa Borussia Dortmundia.
Moukouko siirtyi Dortmundin akatemiaan FC St. Paulin akatemiasta heinäkuussa 2016 ja nousi Dortmundin edustusjoukkueeseen heinäkuussa 2020. Hän pelasi ensimmäiset Bundesliigan ottelunsa kaudella 2020–2021 ja teki myös ensimmäisen maalinsa. Hän on pelannut 44 Bundesliigan ottelua. Näissä otteluissa hän on tehnyt 11 maalia.
Moukoko on pelannut kaksi A-maaottelua Saksan maajoukkueessa ilman tehtyjä maaleja. Hän kuului Saksan joukkueeseen Qatarin MM-kilpailuissa 2022 mutta pelasi vain viime hetket ensimmäisessä alkulohko-ottelussa Japania vastaan.
Yhdystie 11888

Yhdystie 11888 eli Koskenkyläntie on Loviisassa sijaitseva yhdystie, joka yhdistää Koskenkylän ja Liljendalin taajamat toisiinsa. Tie oli kokonaisuudessaan osa valtatietä 6 1980-luvulle asti, jolloin Porvoon ja Koskenkylän välinen moottoriliikennetie valmistui. Moottoriliikennetien yhteydessä rakennettiin uusi kolmen kilometrin osuus tavallista kaksikaistaista tietä valtatien 7 ja alkuperäisen 6-tien risteyksen välille, jolloin Koskenkylän taajama jäi hieman syrjään uudesta tiestä. Tieosuus seututien 167 risteyksen pohjoispuolelta Liljendaliin puolestaan oli osa valtatietä 6 aina vuoteen 2004 asti, jolloin Koskenkylän ja Liljendalin välille valmistui kokonaan uudella linjauksella kulkeva leveäkaistatie. Paikallistie 11888 lieneekin Suomen ainoita teitä, joiden tieluokitus on laskettu suoraan valtatiestä paikallistieksi.
Nykyään tien merkitys on liikenteellisesti melko vähäinen ja se palveleekin lähinnä vain haja-asutusalueiden paikallisliikennettä, mutta sitä voidaan käyttää myös valtatie 6:n rinnakkaistienä.
Yonkers

| Yonkers |
| --- | --- |

 Sijainti Westchester Countyssä ja New Yorkin osavaltiossa
 Yonkers
 Koordinaatit: 40°56′29″N, 73°51′52″W 
Valtio:  Yhdysvallat
Osavaltio:  New York
Piirikunta:   Westchester
Kaupunkioikeudet:  1872
Pinta-ala:  
 – Kokonaispinta-ala:  52,6 km²
Korkeus:  25 m
Väkiluku (2010):  195 975
Aikavyöhyke:  UTC-5
 – Kesäaika:  UTC-4
Suuntanumero(t):  +1 914
Infobox OKVirheellinen NIMI-arvo: 
Yonkers on noin kahdensadantuhannen asukkaan kaupunki Yhdysvalloissa, New Yorkin osavaltiossa, Hudson-joen varrella, New Yorkin kaupunkiin kuuluvan Bronxin alueen pohjoispuolella.
Talous

Yonkersissa toimii 18 000 yritystä. Siellä on kaksi golfkenttää ja 17 ostoskeskusta. New Yorkin pohjoinen metrorata, Metro North Commuter Railroad, ulottuu Yonkersiin. Kaupunkia palvelee myös 20 bussireittiä.
Väestö

Yonkers on osavaltion neljänneksi suurin kaupunki, ja sen väestöpohjaltaan monipuolisin: 31% asukkaista on syntynyt Yhdysvaltojen ulkopuolella, 46 prosentissa perheistä puhutaan muuta kuin englantia, ja koulujen oppilaat edustavat sataa eri kulttuuritaustaa.
Kaupungissa oli vuoden 2010 väestönlaskennan mukaan 195 975 asukasta. Vuoteen 2015 mennessä väestön arvioitiin lisääntyneen noin 200 000:een.
Aiheesta muualla

Kuvia tai muita tiedostoja aiheesta Yonkers Wikimedia Commonsissa
Xasthur (EP)

| Xasthur Xasthur |
| --- | --- | --- |

EP-levyn tiedot
 Äänitetty : 2005–2006
 Julkaistu: marraskuu 2006
 Tuottaja(t): Malefic
 Tyylilaji: black metal
 Kesto: 23.55
 Levy-yhtiö: Moribund Cult
Xasthurin muut julkaisut
| Subliminal Genocide 2006 | Xasthur 2006 | Defective Epitaph 2007 |
Xasthur on yhdysvaltalaisen yhden miehen black metal -yhtyeen Xasthurin EP-levy. Se oli Maleficin viimeinen julkaisu vanhalla levy-yhtiöllään Moribund Cult; nykyisin yhtye kuuluu Hydra Headille. Levyllä vierailee jo eräältä aikaisemmalta levyltä tunnettu kosketinsoittaja Blood Moon Ausar.
EP:n päätöskappale ”Doomed by Howling Winds” on alun perin vuonna 2001 julkaistu kappale EP:ltä A Darkened Winter. Tällä tuotoksella oleva versio on vuodelta 2005.
Kappaleet

Instrumental – 6.55
Bubonic Plague – 6.24
Doomed by Howling Winds – 10.36
Aiheesta muualla

Albumi Xasthur Encyclopaedia Metallum -sivustolla (englanniksi)
Albumi Xasthur Encyclopaedia Metallum -sivustolla (englanniksi)Albumin Xasthur arvostelu  Encyclopaedia Metallumissa (englanniksi)
Metal Storm (englanniksi)
Rate Your Music (englanniksi)
Iskusotilas (Tähtien sota)

| Iskusotilas> Stormtrooper |
| --- | --- |

Luoja(t):  George Lucas
Elokuva:   Tähtien sota (1977)  Imperiumin vastaisku (1980)  Jedin paluu (1983)  Star Wars: The Force Awakens (2015)  Rogue One: A Star Wars Story (2016)  Star Wars: The Last Jedi (2017)  Solo: A Star Wars Story (2018)  Star Wars: The Rise of Skywalker (2019) 
Elokuvasarja:  Tähtien sota
Iskusotilaat (engl. Stormtroopers), tunnettu myös Imperiumin iskujoukkoina (engl. Imperial Stormtroopers) ja myöhemmin Ensimmäisen ritarikunnan iskujoukkoina (engl. First Order Stormtroopers), ovat kuvitteellisia sotilaita Tähtien sota -universumissa. Suurin osa Galaktisen Imperiumin armeijan maajoukoista koostuvat näistä sotilaista, ja ne palvelevat keisari Palpatinen ja hänen komentajiensa, kuten Darth Vaderin ja suurmoffi Tarkinin, alaisuudessa. Sotilaiden tehokkuus perustuu pitkälti ankaraan kuriin, tehokkaaseen koulutukseen ja edistyneeseen teknologiaan.
Tausta

Elokuvassa Star Wars: Episodi II – Kloonien hyökkäys paljastuu, että ensimmäiset kloonisotilaat ovat mandalorialaisesta palkkionmetsästäjästä, Jango Fettistä, kloonattuja ihmisiä, joista muodostetaan Galaktiselle tasavallalle armeija Kloonisotiin. Elokuvassa Star Wars: Episodi III – Sithin kosto kloonisotilaat toteuttavat kansleri Palpatinen komennuksen alaisena käskyn 66 ja tappavat jedikenraalinsa. 501. legioonasta muodostetaan Imperiumin ensimmäiset iskujoukot.
Aluksi iskujoukot toimivat Imperiumin armeijana, joka torjuu kapinointiyrityksiä ja pitää yllä keisarillista valtaa. Iskusotilaiden määrä kasvaa, kun Palpatine alkaa rekrytoida myös tavallisia alokkaita ja varusmiehiä, vaikka kloonien korvaaminen ihmisillä heikentää Imperiumin maineikkaiden sotilaiden tehokkuutta, mikä on muun muassa näkynyt iskujoukkojen lähinnä vaihtelevasta, paikoin jopa heikosta kyvystä osua maaliin tulitaisteluiden yhteydessä.
Kun Imperiumista tulee vakaampi ja Imperiumin laivasto perustetaan, iskujoukoista tulee Palpatinen henkilökohtainen armeija ja heidät värvätään Imperiumin tukikohtiin ja risteilijöille, jopa Kuolemantähdelle.
Palpatinen kuollessa iskusotilaat alkoivat palvella Imperiumista irtaantuneita järjestöjä. Elokuvan Star Wars: The Force Awakens tapahtumien aikaan heidän haarniskansa on suunniteltu uudelleen ja he palvelevat Imperiumin jäänteistä muodostunutta Ensimmäistä ritarikuntaa. Useimmat Ensimmäisen ritarikunnan sotilaat olivat siepattu omilta vanhemmiltaan jo lapsina sekä altistettu rankalle koulutukselle ja propagandalle, jotta näistä saataisiin uskollisia. Jotkut iskusotilaat kuitenkin vastustivat  ”uudelleenohjelmointiaan”, kuten FN-2187, jolle Poe Dameron antoi nimen Finn, kun tämä auttoi häntä pakenemaan Kylo Renin tähtihävittäjältä, sekä TZ-1719 (joka nimesi itsensä Jannahiksi) ja muut Komppanian 77 iskusotilaat, jotka lähtivät maanpakoon Kef Birille.
Elokuvassa Star Wars: The Rise of Skywalker paljastui, että kuolleeksi luulleen Palpatinen kannattajat, Sith Ikuisesti -kultin jäsenet, olivat kasvattaneet Exegol-planeetalla omista jälkeläisistään sithien ja Voiman pimeän puolen opeilla miehistöä Ensimmäistä ritarikuntaa voimakkaamman armeijan, Viimeisen ritarikunnan, laivastoon. Sen miehistöön kuuluvia iskusotilaita kutsuttiin sith-sotilaiksi.
Erikoisyksiköitä > Ensimmäinen ritarikunta

Liekkisotilaat (engl. Flametroopers): Nähtiin The Force Awakensissä polttamassa Tuanulin kylä Jakkussa maan tasalle sekä The Last Jedissa kapteeni Phasman alaisuudessa. Kantoivat liekinheittimiä ja heillä oli kypärissään ohuen rakoiset silmikot sekä haarniskoissaan lämpötilojen kestämistä helpottavat mekanismit.
Mellakanhallintaiskusotilaat (engl. Riot control stormtroopers): Nähtiin The Force Awakensissä hyökkäämässä Takodanalle. Kantavat mukanaan mellakoiden hallintaan tarkoitettuja kilpiä sekä sähköistettyjä nuijamaisia Z6-kapuloita.
Lumisotilaat (engl. Snowtroopers): Nähtiin The Force Awakensissä vartioimassa Tähdentappajatukikohdan ympäristöä tunkeilijoiden varalta. Imperiumin lumisotilaiden tavoin työskentelevät lähinnä kylmissä olosuhteissa.
Teloittajaiskusotilaat (engl. Stormtrooper Executioners): Nähtiin The Last Jedissa kapteeni Phasman alaisuudessa. Heidän tehtävänsä on teloittaa petoksesta epäillyt iskusotilaat.
Rakettisotilaat (engl. Jet troopers): Nähtiin The Rise of Skywalkerissa ajamassa Reytä, Finniä, Poe Dameronia, Chewbaccaa, BB-8:aa ja C-3PO:ta takaa Pasaanalla. Heillä on selässään NJP-900 -rakettireput, joiden avulla he voivat käydä taisteluita ilmasta. Heillä on leveämmät kypärät ja ohuemmat silmikot kuin leikkisotilaiden kypärissä.
Erikoisyksiköitä > Viimeinen ritarikunta

Sith-sotilaat (engl. Sith troopers): Nähtiin The Rise of Skywalkerissa osana Exegolilla rakennetun laivaston miehistöä. Heillä on punaisen väriset versiot Ensimmäisen ritarikunnan iskusotilaiden haarniskoista. Kasvatettu Sith Ikuisesti -kultin jäsenten jälkeläisistä ja koulutettu uskollisemmiksi sekä taitavammiksi taisteilijoiksi kuin Ensimmäisen ritarikunnan iskusotilaat. Heidän muodostamia legioonia oli myös nimetty entisten sithien mukaan kuten kolmannen legioonan nimi oli Revan-legioona.
Sith-rakettisotilaat (engl. Sith jet troopers): Nähtiin The Rise of Skywalkerissa osana Exegolilla rakennetun laivaston miehistöä. Sith-sotilaiden ilmataisteluihin koulutettu yksikkö, joilla on punaisen väriset versiot Ensimmäisen ritarikunnan rakettisotilaiden haarniskoista.
Suvereenisuojelijat (engl. Sovereign Protectors): Nähtiin The Rise of Skywalkerissa Palpatinen henkivartijoina. Pukeutuvat punaisiin haarniskoihin ja viittoihin sekä heillä on kulmikkaammat kypärät kuin Viimeisen ritarikunnan sith-sotilailla. Kantavat aseinaan ainutlaatuisia kaksitahoisia energiakiväärejä.
Varustus

Imperiumin iskujoukoilla on valkoinen panssari ja kypärä sekä vyö, josta löytyy muun muassa kranaatti. Imperiumin sotilaiden perusaseina ovat Blastech Industriesin E-11 -sädekiväärit, Ensimmäisen ritarikunnan sotilaiden perusaseina EnSonn-Blas Corporationin F-11D -kiväärit ja Viimeisen ritarikunnan sith-sotilaiden perusaseina olivat ST-W48 -kiväärit.
Aiheesta muualla

Wikimedia Commonsissa on kuvia tai muita tiedostoja aiheesta .
Iskusotilaat Tähtien sodan virallisilla sivuilla (englanniksi)
Ensimmäisen ritarikunnan iskusotilaat Tähtien sodan virallisilla sivuilla (englanniksi)
Iskusotilas Wookieepediassa (englanniksi)
Iskusotilas (Ensimmäinen ritarikunta) Wookieepediassa (englanniksi)
Iskusotilas Jedipediassa
Iskusotilas (Ensimmäinen ritarikunta) Jedipediassa
Yoshimatsu Ōyama

| Henkilötiedot |
| --- | --- | --- |
Koko nimi: Yoshimatsu Ōyama
Syntymäaika: 
Syntymäpaikka: Japani
Kansalaisuus:  Japani
Pelipaikka: Puolustaja
Seurat
| Vuodet | Seura | O (M) |
|  | Osaka SC |  |
Maajoukkue
| 1925 | Japani | 2 (0) |
Yoshimatsu Ōyama (jap. 大山 義松, Ōyama Yoshimatsu) oli japanilainen jalkapalloilija.
Jalkapallomaajoukkue

Ōyama debytoi Japanin maajoukkueessa toukokuussa 1925. Hän on pelannut kaksi maaottelua.
Aiheesta muualla

National Football Teams
Yli-Kartano

Yli-Kartano on yksi Hollolan Salpakankaan ensimmäisistä asuinalueista sekä Salpakankaan ensimmäinen ostoskeskusalue Lahden kaupungin rajalla. Alueelle rakennettiin vuosina 1965–1966 korkeita kerrostaloja ja ostoskeskus, jossa oli muun muassa Siwa-päivittäistavarakauppa. Kauppa lopetettiin 6.4.2017.
Yli-Kartano kuuluu Kartanon alueeseen, josta on syntynyt myös Hedelmätarhan kaupunginosa. Yli-Kartano on se osa Kartanoa, joka on Kartanon tapaan valtatie 12:n eteläpuolella, mutta Yli-Kartano sijaitsee seututie 296:n itäpuolella Lahden kaupungin rajalla. Kansan keskuudessa mäkeä kutsutaan nimellä Känkälänmäki. Sijainnin puolesta moni ei tiedä Hollolan Salpakankaan ensimmäisen ostoskeskusalueen olemassaolosta. 'Alkuperäiset' 3-kerroksen punatiilitalot ovat n. 1965 vuodelta. 6 kerroksen talot ovat valmistuneet 1966.
Yleisvenäläinen kansanrintama

Järjestön logo
Yleisvenäläinen kansanrintama (ven. Общероссийский народный фронт, lyh. ONF) on 
poliittinen järjestö, jonka tarkoituksena on tukea Venäjän hallitusta. Liike perustettiin duumanvaaleja varten. Vladimir Putin perusti liikkeen ollessaan pääministerinä 6. maaliskuuta 2011. Liikkeeseen kuuluu Yhtenäinen Venäjä, muita puolueita, kauppayhteenliittymiä ja nuorten, naisten ja veteraanien järjestöjä. Kahden vuoden päästä milloin? liike valitsi Putinin johtajakseen. Brittiläisen journalistin Steve Rosenbergin mukaan ONF:n on tarkoitus korvata
Yhtenäinen Venäjä.
Tarkoitus

ONF:ää oli perustamassa 480 henkilöä, joukossa kauppayhteenliittymien aktivisteja, työläisiä, maanviljelijöitä,  tiedemiehiä, kulttuurityöntekijöitä, urheilijoita, terveydenhuollon henkilöstöä ja poliitikkoja.
Perustettaessa Putin sanoi, että ONF:n on tarkoitus tarjota Yhtenäiselle Venäjälle uusia ideoita, ajatuksia ja henkilöitä. Putin sanoi, että muut kuin Yhtenäinen Venäjä voivat järjestön avulla nimittää Yhtenäinen Venäjä-puoleen ehdokaslistoille omia edustajiaan.
Liikkeen johtoon Putin nimitti hallituksen henkilöstöpäällikkö Vlatseslav Volodinin. 12. kesäkuuta 2013 ONF valitsi Putinin johtajakseen.
Liike on ideologialtaan keskusta-oikeistolainen, valtion roolia kannattava ja konservatiivinen. Venäjän kohtalosta ja puolustamisesta kiinnostunut liike ajaa ilmoitustensa mukaan mm. Venäjän yhtenäisyyttä, kansan tukea nykyiselle hallitukselle, perhearvoja, nopeaa talouskasvua ja voimakasta valtiota jolla on vahva talous. 4. joulukuuta 2013 pidetyssä konferenssissa puhuttiin terveydenhuollon, talouden, yhteiskunnan palvelujen, koulutuksen ja kulttuurin uudistuksista.
Jäsenjärjestöjä

Yhtenäinen Venäjä ja sen  nuorisojärjestö
Venäjän isänmaanystävät
Ukrainan sosialistinen edistyspuolue
Aiheesta muualla

onf.ru